Translate the text from Welsh to English.



 
Gan siarad cyn y ddadl heddiw, dywedodd y Gweinidog Cyllid Rebecca Evans:



> “Mae ein Cyllideb Ddrafft yn diogelu gwasanaethau cyhoeddus, busnesau a’n dinasyddion mwyaf agored i niwed, yn wyneb storm berffaith o bwysau ariannol parhaus.
> 
> 
> “Ein nod yw sicrhau bod yr holl adnoddau sydd ar gael inni yn cael yr effaith fwyaf posib’, er gwaetha’r cyfnod anodd yr ydyn ni ynddo. Mae hyn yn golygu cadw cydbwysedd rhwng anghenion tymor byr yn sgil yr argyfwng costau byw parhaus a’r angen i barhau i ysgogi newid mwy hirdymor a chreu Cymru gryfach, decach a gwyrddach.”


Mae Cyllideb Llywodraeth Cymru yn werth hyd at £3 biliwn yn llai dros gyfnod tair blynedd yr adolygiad o wariant na phan y’i cyhoeddwyd yn wreiddiol, gyda Chyllideb Ddrafft 2023\-24 yn werth hyd at £1 biliwn yn llai. Mae Cymru hefyd yn wynebu diffyg o £1\.1 biliwn mewn cyllid o ganlyniad i drefniadau cyllido ôl\-UE Llywodraeth y Deyrnas Unedig.


Parhaodd y Gweinidog:



> “Rydyn ni wedi gwneud penderfyniadau anodd iawn, ond byddwn yn sicrhau bod pob punt sy’n cael ei buddsoddi yn cael yr effaith gadarnhaol fwyaf.
> 
> 
> “Rydyn ni wedi ailffocysu ein cyllid tuag at ein tair prif flaenoriaeth ar gyfer 2023\-24: diogelu gwasanaethau cyhoeddus rheng flaen a’n huchelgeisiau at y dyfodol, parhau i roi cymorth i’r rhai y mae’r argyfwng costau byw yn effeithio fwyaf arnyn nhw a chefnogi ein heconomi drwy gyfnodau pan fo’n agos at fod mewn dirwasgiad.”


Ddydd Gwener diwethaf cyflwynodd Llywodraeth Cymru gynnig cyflog gwell i undebau llafur, gan arwain at ohirio gweithredu diwydiannol ar draws y rhan fwyaf o’r Gwasanaeth Iechyd.


Ychwanegodd y Gweinidog:



> “Rwy’n cydnabod yr heriau sy’n parhau gyda chyflogau’r sector cyhoeddus ac rydyn ni’n dal i weithio’n agos gydag undebau i ganfod ateb i anghydfodau cyflog. Rydyn ni’n llwyr ddeall pa mor gryf yw teimladau’r gweithlu.
> 
> 
> “Byddwn ni’n parhau i wneud yr hyn y gallwn ni gyda’r adnoddau sydd gennym, er bod Llywodraeth y Deyrnas Unedig yn dal i wrthod codi cyflogau gweithwyr diwyd y sector cyhoeddus. Bydd Cyllideb y Gwanwyn ym mis Mawrth yn gyfle arall i’r Canghellor unioni hyn, ac rydyn ni’n galw arno eto i weithredu i ddiogelu gwasanaethau cyhoeddus.”


Mae Cyllideb Ddrafft Llywodraeth Cymru yn dyrannu £165 miliwn pellach i GIG Cymru i helpu i ddiogelu gwasanaethau rheng flaen yn ogystal ag £18\.8 miliwn ar gyfer y Gronfa Cymorth Dewisol, sy’n darparu taliadau arian parod hanfodol i bobl mewn argyfwng yn sgil caledi ariannol.


Mae £227 miliwn ychwanegol hefyd yn cael ei ddarparu i lywodraeth leol i helpu i ddiogelu’r gwasanaethau a ddarperir gan gynghorau, megis ysgolion a gofal cymdeithasol. Mae’r cyllid hwn hefyd yn helpu i ddarparu pecyn cymorth busnes, gwerth £460 miliwn dros ddwy flynedd, sy’n darparu rhyddhad ardrethi o 75% ac yn sicrhau na fydd chwyddiant yn cael effaith ar swm yr ardrethi y mae busnesau’n ei dalu.







Translation:


 
Speaking ahead of today’s debate, Finance Minister Rebecca Evans said:



> “Our Draft Budget protects public services, businesses, and our most vulnerable citizens in the face of a perfect storm of ongoing financial pressures.
> 
> 
> “Our approach is designed to maximise the impact of all our available resources, despite the hard times we find ourselves in. This means balancing the short\-term needs associated with the ongoing cost\-of\-living crisis with the continued need to make longer\-term change and create a stronger, fairer, greener Wales.”


The Welsh Government’s Budget is worth up to £3 billion less over the 3\-year spending review period than when it was originally announced, with the 2023\-24 Draft Budget worth up to £1 billion less. Wales also faces a £1\.1 billion shortfall in funding as a result of the UK government’s post\-EU funding arrangements.


The minister continued:



> “We have taken some very tough decisions, but our approach will ensure every pound invested makes the greatest positive impact.
> 
> 
> “We have re\-focused our funding towards our 3 main priorities for 2023\-24: protecting frontline public services and our ambitions for the future, continuing to provide help to those most affected by the cost\-of\-living crisis and supporting our economy through near\-recession times.”


Last Friday the Welsh Government made an improved pay offer to trade unions, which led to the suspension of strike action across most of the NHS.


The minister added:



> “I recognise the ongoing challenges around public sector pay and we continue to work closely with unions to find a resolution to pay disputes. We fully understand the strength of feeling from the workforce.
> 
> 
> “We will continue to do what we can with the resources we have, despite the UK government constantly refusing to give hard\-working public sector workers a pay rise. The Spring Budget in March will be another opportunity for the Chancellor to rectify this, and we are re\-iterating our calls for him to take action to protect public services.”


The Welsh Government’s Draft Budget allocates a further £165 million for NHS Wales to help protect frontline services as well as £18\.8 million for the Discretionary Assistance Fund, providing lifeline emergency cash payments to people facing financial hardship.


An additional £227 million is also being provided to local government to help safeguard the services delivered by councils, such as schools and social care. This funding also helps provide a £460 million 2\-year business support package, which provides 75% rates relief and ensures there will be no inflationary impact in the amount of rates businesses are paying.